PIEGĀDES LĪGUMS PL ____

Dobelē									        2021.gada 10. martā

[bookmark: _Hlk65523035]SIA ,,DOBELES NAMSAIMNIEKS’’, reģ. Nr. 48503021348, juridiskā adrese: Zaļā ielā 3, Dobele, Dobeles novads, LV-3701, kur saskaņā ar Statūtiem, rīkojas valdes loceklis Jānis Audzēvičs, turpmāk tekstā Pasūtītājs, no vienas puses, un
SIA “GRIF”, reģ. Nr. 40103003522, juridiskā adrese: Maskavas iela 361, Rīga, LV-1063 (turpmāk-Pārdevējs), tās valdes locekļa Aleksandra Grigorjeva personā, kurš rīkojas saskaņā ar Statūtiem, no otras puses, 
	abi kopā saukti – Puses, bet katrs atsevišķi - Puse, pamatojoties uz 2021.gada 28.janvāra SIA “DOBELES NAMSAIMNIEKA” organizētā Iepirkuma  Nr. SIA DN 2021/2 „Darba apģērbu un apavu piegāde SIA “DOBELES NAMSAIMNIEKS” darbinieku vajadzībām” rezultātiem un Iepirkuma komisijas 2021.gada 24.februāra lēmumu un Pārdevēja iesniegto piedāvājumu, noslēdz šāda satura līgumu (turpmāk – Līgums):

1. Līguma priekšmets un termiņi

1.1. Pircējs pērk un Pārdevējs pārdod un piegādā Pircējam SIA “DOBELES NAMSAIMNIEKS” organizētā iepirkumā  „Darba apģērbu un apavu piegāde SIA “DOBELES NAMSAIMNIEKS” vajadzībām” (iepirkuma identifikācijas Nr. DN 2021/2) (turpmāk – Iepirkums) piedāvātās preces (turpmāk – Prece) atbilstoši šī Līguma pielikumiem un Pārdevēja iesniegtajam tehniskajam un finanšu piedāvājumam. Līguma pielikumi ir neatņemamas šī Līguma sastāvdaļas. 
1.2. Gadījumā, ja Līguma saskaņošanas vai tā izpildes laikā ražotājs pārtrauc Pārdevēja iesniegtajā Piedāvājumā esošās Preces ražošanu vai piegādi, par ko Pārdevējs var uzrādīt ražotāja vai tā autorizētā pārstāvja apliecinājumu, Pārdevējs piedāvā Pircējam un Pircējs var piekrist, ka Pārdevējs piegādā līdzvērtīgu vai labāku Preci. Pārdevējs piekrīt, ka šādā gadījumā piegādātā Prece atbildīs visām Pircēja Iepirkuma procedūrā noteiktajām prasībām, tās tehniskā specifikācija un funkcionālie parametri nebūs sliktāki kā Iepirkumā prasītie (atbilstību šādos gadījumos nosaka, saskaņojot ar Pircēju). Pārdevējs garantē, ka šajā gadījumā piedāvātās Preces cena netiks paaugstināta un tiks ievēroti visi pārējie Iepirkuma nosacījumi izvirzītajām prasībām. 
1.3. Līgums stājas spēkā ar tā parakstīšanas dienu un ir spēkā līdz 2022.gada 10.martam.

2. Līguma summa un norēķinu kārtība

2.1. Kopējā Līguma summa Līguma darbības laikā sastāda EUR EUR 9762,54 (deviņi tūkstoši septiņi simti sešdesmit divi euro 54 centi) bez pievienotās vērtības nodokļa.
2.2. Pircējs apņemas apmaksāt katru Preču pavadzīmi – rēķinu 10 (desmit) dienu laikā pēc Preču pavadzīmes – rēķina saņemšanas dienas, pārskaitot noteikto summu uz Pārdevēja norādīto norēķinu kontu.  
2.3. Visos dokumentos, kas saistīti ar šo Līgumu, tajā skaitā Preču pavadzīmē- rēķinā, Pārdevējs norāda rēķina pilnas apmaksas datumu, šī Līguma numuru, kā arī citus nepieciešamos rekvizītus un datus. 
2.4. Līguma 2.3.punktā noteikto prasību neievērošanas gadījumā Pircējam ir tiesības neapmaksāt Preču pavadzīmes – rēķinus līdz minēto prasību izpildei, līdz ar ko Pircējam nevar tikt piemēroti šī Līguma  4.2.punkta  nosacījumi.




3. Preces piegāde un pieņemšanas- nodošanas kārtība

3.1. Prece tiek piegādāta pa daļām, pamatojoties uz iepriekšēju Pircēja pasūtījumu. Preces piegādes apjoms un sortiments tiek noteikts pēc Pircēja pieprasījuma un faktiskās nepieciešamības, un norādīts Preču pavadzīmē -rēķinā.
3.2.  Pircējs Preces pasūta sastādot rakstveida pasūtījumu un nosūtot to Pārdevējam pa e-pastu (e-pasta adrese martins.sauskajs@grif.lv).
3.3.  Pircējs Preces pasūtījumā norāda Preču daudzumu, sortimentu, piegādes adresi, pasūtījuma kontaktpersonas tālruņa numuru un e-pasta adresi.
3.4. Pārdevējs nodrošina Preču piegādi Pircējam 3 (trīs) darba dienu laikā no Preces pasūtījuma saņemšanas dienas.
3.5. Pārdevējs apņemas segt visas ar Preces piegādi saistītās izmaksas.
3.6. Par Preču piegādes brīdi uzskatāms datums, kurā Pušu pilnvarotie pārstāvji ir parakstījuši Preču pavadzīmi-rēķinu par Preču  saņemšanu un Pircējs faktiski saņēmis Preci.
3.8. Pārdevējs vienlaicīgi ar Preci nodod Pircējam dokumentāciju, ja tāda ir nepieciešama, kas satur Preces raksturojumu, uzglabāšanas un lietošanas noteikumus. 
3.9. Pircējam ir tiesības nepieņemt Preci, kas neatbilst Iepirkuma nolikumā noteiktajām Preces tehniskās specifikācijas prasībām un Iepirkumā iesniegtajam Pārdevēja Piedāvājumam.
3.10. Pārdevējs par saviem līdzekļiem nomaina visas nekvalitatīvās Preces pret kvalitatīvām Precēm un piegādā Pircējam 3 (trīs) darba dienu laikā pēc Pircēja iesniegtā paziņojuma (Pielikums Nr.3) par Preces atklātajiem trūkumiem saņemšanas dienas. 
3.11. Par Preču redzamajiem trūkumiem Pircējam ir jāpaziņo Pārdevējam 5 (piecu) darba dienu laikā no Preču pieņemšanas dienas. Par Preces slēptajiem trūkumiem Pircējam ir jāpaziņo Pārdevējam 5 (piecu) darba dienu laikā no šo trūkumu atklāšanas dienas, un par tiem Pusēm ir jāsastāda defektu akts. 
3.12. Pārdevējs nodrošina preču apmaiņas iespēju, gadījumā, ja preces piegādes brīdī, bet ne ilgāk kā 5 dienu laikā, tiek konstatēts, ka apģērbs neatbilst attiecīgajam izmēram.
3.13. Jautājumi par Preces atbilstību šī Līguma noteikumiem tiek risināti Pusēm savstarpēji vienojoties. Ja vienoties neizdodas, Pircējs ir tiesīgs pieaicināt ekspertu. Ja eksperta slēdziens apstiprina par pamatotu Pircēja viedokli, Pārdevējs ne tikai novērš attiecīgos Preces trūkumus, bet arī Pircēja noteiktā termiņā un kārtībā sedz eksperta pieaicināšanas izmaksas. 

4. Pušu atbildība

4.1. Katra līgumslēdzēja Puse atbild par Līguma saistību neizpildi vai nepienācīgu izpildi, ja tās vainas dēļ nodarīts kaitējums otrai līgumslēdzēja Pusei, Latvijas Republikas normatīvajos aktos un šajā Līgumā noteiktajā kārtībā.
4.2. Par Preces apmaksas termiņa kavējumu Pircējs maksā Pārdevējam līgumsodu 0,1% apmērā no nokavētā maksājuma summas par katru nokavēto dienu. 
4.3. Par Preces piegādes termiņa kavējumu Pārdevējs maksā Pircējam līgumsodu 0,1% apmērā no kopējās Līguma summas par katru nokavēto dienu.
4.4. Pārdevējs atbild par Pircējam piegādātās Preces kvalitāti un atbilstību standartiem kādu noteicis attiecīgo preču ražotājs. 
4.5. Pārdevējs apliecina, ka Garantijas termiņš piegādātajām precēm atbilst Iepirkumā iesniegtajā Tehniskajā specifikācijā norādītajiem termiņiem.
4.6. Preces bojājumus Pircējs piesaka Pārdevējam pa tālr. Nr.+371 20034476 vai nosūta pretenziju uz e-pasta adresi martins.sauskajs@grif.lv. 
4.7. Puses apņemas ievērot 2020.gada 6.novembra Ministru kabineta rīkojumu Nr. 655 Par ārkārtējās situācijas izsludināšanu un 2020.gada 9.jūnija Ministru kabineta noteikumus Nr.360 Epidemioloģiskās drošības pasākumi Covid-19 infekcijas izplatības ierobežošanai.


5. Līguma grozīšanas un izbeigšanas kārtība

5.1. Līguma darbības laikā Puses ir tiesīgas veikt grozījumus savstarpēji vienojoties un sastādot rakstisku Vienošanos pie šī Līguma, kas kļūst par šī Līguma neatņemamu sastāvdaļu.
5.2. Līgumu var lauzt pirms noteiktā termiņa, Pusēm savstarpēji par to vienojoties, kas tiek fiksēts rakstiski sastādot Vienošanos pie šī Līguma, kas kļūst par šī Līguma neatņemamu sastāvdaļu.
5.3. Līguma laušanas gadījumā Puses norēķinās atbilstoši izsniegtajām Precēm un Preču pavadzīmēm – rēķiniem.
5.4. Ja Puses šī Līguma 2.1. punktā noteiktās Līguma summas ietvaros ir izpildījušas savas saistības pirms šī Līguma 8.1.punktā minētajam Līguma termiņam, Pušu saistības ir uzskatāmas par izpildītām pirms Līguma 7.1. punktā noteiktā termiņa.
5.5. Ja Puses šī Līguma 2.1.punktā noteiktās Līguma summas ietvaros nav izpildījušas savas saistības, Līguma termiņš var tikt pagarināts vēl uz 6 (sešiem) mēnešiem, Pusēm par to abpusēji vienojoties un sastādot vienošanos, kas kļūs par šī Līguma neatņemamu sastāvdaļu.
5.6. Pircējs ir tiesīgs, rakstveidā paziņojot Pārdevējam, Līgumu vienpusēji izbeigt, ja Pārdevējs neizpilda kādu no Līguma saistībām un pat pēc brīdinājuma saņemšanas turpina to nepildīt un/vai pieļauj pārkāpuma atkārtošanos.

6. Nepārvarama vara

6.1. Puses tiek atbrīvotas no atbildības par šī līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēju rakstura apstākļu rezultātā, kuru darbība sākusies pēc šī līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtējas situācijas pieskaitāmi: stihiskas nelaimes, avārijas, katastrofas, epidēmijas, kara darbība, streiki, iekšējie nemieri, blokādes, varas un pārvaldes institūciju rīcība tādu normatīvu aktu pieņemšanā un šo normatīvo aktu stāšanās spēkā, kas būtiski ierobežo un aizskar Pušu tiesības un ietekmē uzņemtās saistības.
6.2. Pusei, kas atsaucas uz nepārvaramas varas vai ārkārtēja rakstura apstākļu darbību, nekavējoties par šādiem apstākļiem rakstveidā jāziņo otrai Pusei. Ziņojumā jānorāda, kādā termiņā pēc Puses uzskata ir iespējama un paredzama šī līguma saistību izpilde. Pēc otras Puses pieprasījuma, šādam ziņojumam jāpievieno izziņa, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu.

7. Citi noteikumi

7.1. Visus strīdus, kas var rasties šī Līguma izpildes laikā, Puses risina abpusēji vienojoties. Ja 30 (trīsdesmit) dienu laikā vienošanās nav panākta, strīdu izskata tiesa LR normatīvajos aktos noteiktajā kārtībā.
7.2. Puses vienojas, ka Pārdevējam Līguma spēkā esamības laikā ir saistošs iesniegtais Piedāvājums Iepirkumam.
7.3. Pretenzijas sakarā ar Preces iztrūkumu vai bojājumu, kas radies Preču transportēšanas, iekraušanas – izkraušanas laikā, Pircējs izvirza Pārdevējam. Šādu apstākļu iestāšanās gadījumā Puses sastāda defektu aktu un Pārdevējs par saviem līdzekļiem bojātās Preces nomaina pret kvalitatīvām Precēm. 
7.4. Puses pilnvaro veikt ar šī Līguma izpildi saistītās darbības (nodot, pieņemt Preci, parakstīt Preču pavadzīmes – rēķinus) šādas personas: 
7.4.1. no Pircēja puses:
Tehniskās daļas vadītājs Jānis Kreicbergs tel.28347204, e-pasts: janis.kreicbergs@dobelesnamsaimnieks.lv, un Ēku un apsaimniekojamās teritorijas pārzine Ona Lučinska tel. nr., 63781903 vai mob. tel. nr. 22023147, e-pasts: ona.lucinska@dobelesnamsaimnieks.lv.
7.4.2. no Pārdevēja puses:
Mārtiņš Sauskājs, tālr.Nr.+371 20034476; e-pasts:martins.sauskajs@grif.lv.
7.5. Šis Līgums sastādīts un parakstīts 2 (divos) eksemplāros ar vienādu juridisko spēku uz __ (___________) lapām, no kuriem viens eksemplārs glabājas pie Pircēja, otrs – pie Pārdevēja. 
7.6. Līgumam tā noslēgšanas brīdī ir šāds pielikums: „Tehniskais un finanšu piedāvājums”  uz ____ lapām.
7.7. Visi šī Līguma pielikumi ir Līguma neatņemamas sastāvdaļas.

Pielikumā: 1) SIA “GRIF” iesniegtā Tehniskā specifikācija uz 3 (trīs) lapām;
	       2) SIA “GRIF” iesniegtais Finanšu piedāvājums uz 1 (vienas) lapas’
	     3) Preču neatbilstības konstatācijas akts uz 1 (vienas) lapas.

8. Pušu rekvizīti

SIA „DOBELES NAMSAIMNIEKS” 		SIA “GRIF”
Juridiskā adrese: Zaļā iela 3, 				Juridiskā adrese: Maskavas iela 361, 
Dobele, LV-3701					Rīga, LV-1063.
Reģ. Nr. 48503021348 				Reģ. Nr. 40103003522
Konts: LV 91UNLA0006000508407			Konts: LV50UNLA0006003467354
Banka: AS „SEB banka”				Banka: AS „SEB banka”
Tālr.63781900						Tālr.+371 67847638							
________________________  			_________________________ 
  /J.Audzēvičs/                                                                    / A.Grigorjevs/ 



1.pielikums
Pie Piegādes līguma Nr.___

	Reģ. Nr.: 40103003522
Maskavas iela 361, Rīga, LV-1063, Latvija
Tālr.: 67847637; Fakss 67187916
e-pasts : info@grif.lv
www.grif.lv



TEHNISKĀ SPECIFIKĀCIJA
(DARBA APĢĒRBU UN APAVU APRAKSTS UN TEHNISKĀS PRASĪBAS)

	Prece
	Preces detalizēts apraksts
	Nolietojuma termiņš
	Gab./ kompl./ pāri gadā
	Cena par 1 vienību EUR bez PVN
	Cena kopā, EUR bez PVN

	Darba apavi- šņorzābaki
	Šņorzābaki ar mitrumizturīgu, gludas, dabīgās ādas virsmu; ūdensnecaurlaidīga virsma; ar vieglu plastikāta (nemetālisku) aizsargkapi purngalā (vieglāka par 40%) ar triecienizturību līdz 200J; ar elastīgu un vieglu nemetālisko starpzoli pret zoles caurduršanu; ventilējošs, nodilumizturīgs, ūdensnecaurlaidīgs un mitrumu novadošs membrānas oderējums; papildus PU pārklājums purngalā pret nodilumu; izņemama, mīksta, perforēta- ventilējoša, antistatiska, viegla iekšzole -pēdiņa; eļļas-benzīnu izturīga, neslīdoša, elastīga, antistatiska, PU/PU zole. 
Izmēri: 36.-49. EU 
Standarts: LVS EN ISO 20345:2012.
Drošības klase: S3 SRC 
Garantijas laiks: 24 mēneši
	2 gadi
	55pāri
	17,00
	 935,00

	Gumijas zābaki 
S-LIGHT 
	Poliretāna ūdensnecaurlaidīgi zemie zābaki ar izņemamu silto, izotermisko oderi; aukstuma izolējoša un mitruma absorbējoša pēdiņa; erganomiski, salizturīgi un elastīgi; S5 purngala aizsardzība, ar necaurduramu zoli, papēža triecienizturību, neslīdošu, antistatisku un eļļas izturīgu zoli. Laba nodilumizturība.
Standarts: LVS EN ISO 20345:2012
Izmēri: 36.-49 EU 
Garantijas laiks: 24 mēneši
	2 gadi
	55pāri
	32,52
	1788,60

	Zemie šņorzābaki 
ZIEMAS 
	Šņorzābaki ar silto oderi ar mitrumu atgrūdošu, gludas, dabīgās ādas virsmu ar vieglu plastikāta (nemetālisku) aizsargkapi purngalā ar triecienizturību līdz 200J un elastīgu, nemetālisko starpzoli pret zoles caurduršanu; izņemama, mīksta, antistatiska, siltināta PU iekšzole-pēdiņa; papēža aizsardzībai un stabilitātei – ārējā gumijas kape papēža daļā; eļļas-benzīnu izturīga, neslīdoša, antistatiska, salizturīga PU/TPU zole; termopuliuretāna ārzole (TPU), kas nodrošina elastību un izturību arī pie ļoti zemām āra temperatūrām, papildus nodrošina saķeri uz nelīdzenam virsmām.
Izmēri 36.-49 EU 
Standarts: LVS EN ISO 20345:2012 
Drošības klase: S3 CI SRC 
Garantijas laiks: 24 mēneši
	2 gadi
	55pāri
	30,50
	1677,50

	Ziemas jaka
	Ziemas jaka pieļauj darbu temperatūrās zem mīnus 15 grādiem (-15 C); ārējā materiāla sastāvs:  35% kokvilna, poliesters 65%; mitrumu aizturošs materiāls; polsterējums: 100% poliesters; auduma blīvums polsterējumam: 190 g/m2; 5 (piecas) kabatas;
centrālais rāvējslēdzējs; manšetes regulējamas ar spiedpogām; ar papildus materiālu pastiprināti elkoņi; regulējama jostas vieta; spilgtas krāsas atstarojoši elementi kabatu, uzšuvju vai oderes redzamajā daļā; nepieciešami Izmēri: S- 4XL.
Garantijas laiks: 24 mēneši
	2 gadi
	55 gab
	 33,00
	1815,00

	Starpsezonas jaka
	Nodilumizturīga materiāla virsjaka ar rāvējslēdzēja aizdari. Gaismas atstarojošu lentu iešuves. 
Materiāls: 60% kokvilna 40% poliesters, 280 g/m2 apdare no CORDURA® materiāla vai analogs. Krāsa: tumši zaļa/melna/pelēka.
Izmēri:  S-4XL
Atbilst EN ISO 13688 standarta prasībām.
Garantija: 24 mēneši
	2 gadi
	32 gab

	21,92
	701,44

	Jaka sievietēm
	Klasiska jaka ar labu piemērotību un pagarinājumu. Garāks līnijas aizmugures panelis un diskrēta vidukļa pielāgošana. 3 vienā ūdens un vēja necaurlaidīga jaka. Īpaši ūdensizturīga auduma apdare, ūdens lodītes atrodas prom no auduma virsmas. Lentu šuves, lai nodrošinātu papildu aizsardzību. Interaktīva vilna, ko var nēsāt kā atsevišķu jaku daudzkārtējai lietošanai. Flīsa iekšslānis. 5 kabatas bagātīgai glabāšanai
Kabatas ar rāvējslēdzēju. Divvirzienu rāvējslēdzējs ātrai un ērtai piekļuvei. Āķa un cilpas aizvēršana ērtai piekļuvei. Apvalka audums: 100% poliesters, persiku PVC pārklāts 230g. Oderes audums: 100% poliesters 60g
Izmērs no S-4XL. Ir pieejami lielie izmēri.
Garantijas laiks: 24 mēneši
	2 gadi
	23gab

	 40,00
	920,00

	Puskombine-
zons
	Darba puskombinzons ar dubultām vīlēm. Regulējamas plecu lences ar izturīgām sprādzēm. Sānos 2 kabatas. Aizdare – pogājama vai ar rāvējslēdzēju. Ar 2 atstarojošām lenšu joslām staru galos. Materiāls: poliesters 60 %, 40% kokvilna vai analogs. Virsmas blīvums 190 g/m2. Atbilst LVS EN 343 standarta prasībām. Izmēri: no S – XXXL.
Krāsojuma noturība pret ķīmisko tīrīšanu;
Krāsu noturība pret sauso berzi;
Krāsu noturība pret mitro berzi;
Krāsojuma noturība pret mazgāšanu auduma krāsas izmaiņas. Garantijas laiks: 24 mēneši
	2 gadi
	5 gab
	25,00
	125,00

	Darba bikses
	Darba bikses ar iekšpusē regulējumu, elastīgu vidukļa daļu. Materiāls 97% kokvilna, 3% elastāns. Virsmas blīvums 290g/m2. Viegli regulējams bikšu staras garums- 3 pozīcijās ar spiedpogām vai analogs. Ievietojami ceļu sargi. Atstarojoši elementi. Nostiprināta, nodilumizturīga stakle daļā. 
Garantijas laiks: 24 mēneši.
	2 gadi
	45 gab
	40,00
	1800,00




1. Kopējā piedāvātā cena: 9762,54 EUR bez PVN
2. Preces piegādes termiņš: 3 dienas
3. Garantijas laiks: 24 mēneši no preces iegādes brīža
4. Piedāvātā atlaide: 10% atlaide iekļauta piedāvājumā 
5. Defektu novēršanas un preču apmaiņas laiks: 3 dienas

2021.gada 17.februārī

SIA GRIF
Valdes loceklis				Aleksandrs Grigorjevs



2.pielikums 
pie Piegādes līguma Nr. ____
	[image: ]
	Reģ. Nr.: 40103003522
Maskavas iela 361, Rīga, LV-1063, Latvija
Tālr.: 67847637; Fakss 67187916
e-pasts : info@grif.lv
www.grif.lv



Pretendenta 
FINANŠU PIEDĀVĀJUMS
Pilnībā iepazinušies ar iepirkuma procedūras nolikumu un tā pielikumiem, kā arī ar pieejamo informāciju, Pretendents SIA GRIF piedāvā līgumā noteiktajos termiņos veikt preču piegādi iepirkumā “Darba apģērbu un apavu piegādi SIA “DOBELES NAMSAIMNIEKS” darbinieku vajadzībām”, pēc tehniskās specifikācijas.
Piedāvājam veikt “Darba apģērbu un apavu piegādi SIA “DOBELES NAMSAIMNIEKS” darbinieku vajadzībām” piegādi (saskaņā ar Tehniskās specifikācijas prasībām un iesniegto Tehnisko piedāvājumu) par šādu kopējo līguma summu:
	Kopējā līguma summa, EUR bez PVN
	PVN
	Kopējā līguma summa, EUR ar PVN

	9762,54
	2050,13
	11812,67


Apliecinām, ka:
1. Esam iepazinušies un sapratuši iepirkuma procedūras dokumentu, tai skaitā līguma projekta, noteikumus un piekrītam izpildīt preču piegādi par piedāvājumā norādīto līgumcenu.
1. Piedāvātajā līgumcenā ir iekļautas visas preču piegādes nepieciešamās izmaksas.
1. Preču piegāde tiks veikta atbilstoši nolikuma un tā pielikumu noteikumiem, Latvijas Republikā spēkā esošām tiesību normām.
1. Mums ir pieejami pietiekami resursi Līguma izpildei.
1. Iepirkuma līguma slēgšanas gadījumā no mūsu puses līgumu parakstīs pretendenta pārstāvis: valdes loceklis Aleksandrs Grigorjevs, kas pretendentu pārstāv uz Statūtu pamata.

Pretendenta kontaktpersonas :
	Vārds
	Mārtiņš

	Uzvārds
	Sauskājs

	Amats
	Tirdzniecības nodaļas specialists

	Tālruņa numurs
	+371 20034476

	Faksa numurs
	+371 67187916

	e-pasta adrese
	martins.sauskajs@grif.lv



SIA GRIF
Valdes loceklis				Aleksandrs Grigorjevs


3.pielikums
pie Piegādes līguma Nr.___
PREČU NEATBILSTĪBU KONSTATĀCIJAS AKTS
_________________________		_________________________
/vieta/						/datums/
SIA “DOBELES NAMSAIMNIEKS”, reģ. Nr. 48503021348, juridiskā adrese: Zaļā ielā 3, Dobele, Dobeles novads, LV-3701, (turpmāk – Pircējs), ____________________ personā, kurš rīkojas saskaņā ar _________________, no vienas puses, un
 SIA “GRIF”, reģ. nr. 40103003522, juridiskā adrese: Maskavas iela 361, Rīga, LV-1063 (turpmāk – Pārdevējs), tās  ____________________ personā, kurš rīkojas saskaņā ar ____________, no otras puses, bet abi kopā un katrs atsevišķi turpmāk saukti – Līdzēji, pārbaudot 2021. gada ___.__________ Piegādes līgumā Nr. ___ (turpmāk – Līgums) noteikto un piegādāto preču kvalitāti, konstatēja:
1. _______________________________________________________________________
_________________________________________________________________________
_________________________________________________________________________
_________________________________________________________________________
2. Pārdevējs, ievērojot Līgumā noteikto, šī akta 1.punktā norādītos defektus novērsīs bez papildus samaksas šādā veidā un termiņā:
_________________________________________________________________________
_________________________________________________________________________
	PIRCĒJS:
	PĀRDEVĒJS:

	
	

	
	

	
	

	
____________________ /____________/

	
____________________ /____________/

